దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Denmark Openలో పీవీ సింధు శుభారంభం
డెన్మార్క్ ఓపెన్‌ టోర్నీ మహిళల సింగిల్స్‌లో భారత్‌కి శుభారంభం లభించింది. అగ్రశ్రేణి షట్లర్ పీవీ సింధు.. తొలి రౌండ్‌లోనే వరుస సెట్లలో విజయాన్ని అందుకున్న రెండో రౌండ్‌లోకి ప్రవేశించింది.
Samayam Telugu | Updated:
Oct 15, 2019, 04:43PM IST
హైలైట్స్
డెన్మార్క్‌ ఓపెన్‌ ఫస్ట్ రౌండ్‌లో పీవీ సింధు ఘన విజయం
ఇండోనేసియా షట్లర్‌ని వరుస సెట్లలో ఓడించిన పీవీ సింధు
మరిస్కాపై గెలుపు రికార్డ్ 5-0తో మెరుగు పర్చుకున్న భారత షట్లర్
ఇటీవల వరల్డ్ ఛాంపియన్‌షిప్‌లో విజేతగా నిలిచిన సింధు
వరల్డ్ ఛాంపియన్‌షిప్‌లో విజేతగా నిలిచిన తర్వాత భారీ అంచనాల నడుమ డెన్మార్క్ ఓపెన్‌లో అడుగుపెట్టిన భారత స్టార్ షట్లర్ పీవీ సింధు.. తొలి మ్యాచ్‌లోనే ఘన విజయాన్ని అందుకుంది. ఒడెన్స్ వేదికగా జరుగుతున్న ఈ టోర్నీలో ఇండోనేసియాకి చెందిన గ్రెగొరియా మరిస్కాతో మంగళవారం మహిళల సింగిల్స్ తొలి రౌండ్‌లో ఢీకొట్టిన పీవీ సింధు 22-20, 21-18 తేడాతో అలవోకగా గెలిచి రెండో రౌండ్‌లోకి ప్రవేశించింది.
ఈ మ్యాచ్‌ ముందు వరకూ మరిస్కాపై 4-0తో గెలుపు రికార్డ్‌లో ఉన్న పీవీ సింధు.. మ్యాచ్ ఆరంభం నుంచే తన ఆధిపత్యాన్ని చెలాయించింది. అయితే.. ఆరంభంలో కాస్త తడబడిన మరిస్కా.. మధ్యలో పుంజుకుంది. కానీ.. అప్పటికే జోరందుకున్న పీవీ సింధు 22-20 తేడాతో తొలి సెట్‌ని చేజిక్కించుకుంది. ఇక రెండో సెట్‌లో కూడా సింధూకి మరిస్కా పోటీనిచ్చినా మ్యాచ్‌ని మాత్రం గెలవలేకపోయింది. దీంతో.. తాజా విజయంతో మరిస్కాపై గెలుపు రికార్డ్‌ని 5-0తో సింధు మెరుగుపర్చుకుంది.